नशे से पंजाब को मुक्त करवाने का समय: भांबरी
बस्सी पठाना। लॉयनभवन में कांग्रेस की 27 दिसंबर को फतेहगढ़ साहिब में होने जा रही शहीदी कॉन्फ्रेंस में संगत की शमूलियत बढ़ाने को लेकर ब्लॉक कांग्रेस के अध्यक्ष सतबीर सिंह नौगांवा की अध्यक्षता में मीटिंग हुई। पूर्व प्रदेश सचिव ओम प्रकाश तांगड़ी के प्रयासों से आयोजित इस बैठक में जिला अध्यक्ष हरिंदर सिंह भांबरी पहुंचे। उन्होंने कहा कि खनन माफिया, केबल माफिया और नशे के काले कारोबारियों से अब पंजाब को मुक्त करने का समय गया है। इसलिए हर कांग्रेसी कंधे से कंधा जोड़कर कैप्टन अमरिंदर सिंह का साथ दें। यहां पूर्व जिला अध्यक्ष डाॅ. सिकंदर सिंह, एडवोकेट हरनेक सिंह, सतबीर सिंह, निर्मल सिंह, राम लाल, ओम प्रकाश तांगड़ी, जसवंत सिंह, पवन कुमार शर्मा, कौंसलर अनूप, भारत भूषण, जसपाल, रमेश, गुरमीत, गुरशरन कौर, जनक रलहन, शैंकी मौजूद थे।
hin_Deva hin_Deva